सहारनपुर : आज तड़के पुलिस और इनामी बदमाशों के बीच मुठभेड़ हुई. इस मुठभेड़ में पुलिस और बदमाशों के बीच काफी देर तक युद्ध चला. जिसमें पुलिस ने दोंनो बदमाशों को धूल चटाते हुए मौत के घाट उतारा. वही बदमाशों की फायरिंग में एक दरोगा समेत एक सिपाही जख्मी भी हुए. जिन्हें जिला अस्पताल में भर्ती कराया गया. आपको बता दें कि उत्तर प्रदेश के सहारनपुर के साथ ही पास के जिलों तथा उत्तराखंड में व्यापारियों के लिए सिरदर्द बन चुके बड़े बदमाशों को पुलिस ने आज मुठभेड़ में मार गिराया. 50 हजार का इनामी अपने साथी के साथ मुठभेड़ में मारा गया. दोनों बदमाश शामली के लोहारी जलालाबाद के रहने वाले हैं. दोनों बदमाशों पर 50-50 हजार का इनाम था.